قوزئی کره لیدئری کیم جونگ-اونون باشکند پیونگ یانگین تخلیه ائدیلمه‌سی و ساواش دورومونا گیریلمه‌سی امری وئردیگی ادعا ائدیلیر.
روس پراودا قزئتی‌نین قوزئی کره مئدیاسینا دایاندیردیغی خبرده، قوزئی کره اوردوسونون ساواش دورومونا گئچدیگی و اؤلکه‌ده آژیر چالدیغی بیلدیریلیر.
گونئی کره‌لی قایناق‌لار، سرحدین او بیری طرفینده خالقین سیغینا‌جاق‌لارا یؤنلندیریلدیگینی ایفاده ائدیر.
گرگین‌لیگی داها دا آرتیران حمله ایسه گئجه ساعات‌لاریندا گلدی.
آمریکانین نوکلئر سلاح سیناغینی قیرمیزی چیزگی اعلان ائدن آچیقلاما‌لاری سونراسیندا، قوزئی کره رهبرلیگی اؤلکه‌دکی خاریجی مطبوعات منسوبلارینا جمعه آخشامی گونو بؤیوک و اؤنم‌لی بیر حادثه اوچون حاضر اولما‌لارینی ایسته‌دی.
عمومیتله خاریجی دونیایا قاپی‌لارینی باغلایان پیونگ‌یانگ، بؤیوک حربی سلاح سیناق‌لاری اؤنجه‌سینده مطبوعات منسوب‌لارینا چالیشما ایجازه‌سی وئریر.
اؤلکه، عینی زاماندا 15 آوریلده گرچکلشه‌جک قوروجو لیدئری کیم ایل-سونگون 105.جی دوغوم ایلدؤنومو گؤستری‌لرینه ده حاضرلانیر.
بو گؤستری‌لر عمومیتله عسگرلرین رسمی گئچیشلرین‌دن و یئنی گلیشدیریلن سلاح‌لارین سیناق‌لارینا صحنه اولور.
آمریکانین بیر دونانما قروپونو کره یاریم آداسینا گؤندرمه‌سیندن سونرا، ژاپنون دا کیمی ساواش گمی‌لرینی بو دونانما قروپونا قاتیلماق اوزره حاضیرلادیغی بیلدیریلدی.
گونئی کره‌دن ائدیلن آچیقلامادا ایسه، آمریکانین "اؤنله‌ییجی" سالدیریسینین دستکلنمه‌یه‌جگی دویورولموشدو.
چین ساوونما باخانلیغی ایسه، اؤلکه‌نین قوزئی کره سرحدینه 150 ​​مین عسگر گؤندریلدیگی ادعا‌لارینی یالانلادی.
